wickkiey/tamil-wikipedia-chunked huggingface dataset:
# கொழும்பு றோயல் கல்லூரி

## றோயல் கல்லூரித் தமிழ் இலக்கிய மன்றம்

றோயல் கல்லூரித் தமிழ் இலக்கிய மன்றம் றோயல் கல்லூரியின் மிகப் பழமை வாய்ந்த மன்றங்களுள் ஒன்றாகும். இது 1938ம் ஆண்டில் ஆரம்பிக்கப்பட்டது.
# கொழும்பு றோயல் கல்லூரி

## றோயல் கல்லூரித் தமிழ் விவாத அணி

றோயல் கல்லூரித் தமிழ் விவாத அணியானது இலங்கையின் மிகப் பழமை வாய்ந்த தமிழ் விவாத அணியாகும். நீதியரசர்.சி.வி.விக்னேஸ்வரன், அமைச்சர். றவுஃப் ஹக்கீம், நாடாளுமன்ற உறுப்பினரும் சட்டத்தரணியுமான எம்.ஏ.சுமந்திரன் போன்றவர்கள் றோயல் கல்லூரித் தமிழ் விவாத அணியின் தலைமைப்பொறுப்பை வகித்தவர்கள்.
# கொழும்பு றோயல் கல்லூரி

## பலரும் அறிந்த பழைய மாணவர்கள்

- அநகாரிக்க தர்மபால
- கலாநிதி சீ. ஏ. ஹெவாவிதாரன
- சேர் பொன்னம்பலம் அருணாசலம்
- சேர் பொன்னம்பலம் இராமநாதன்
- என். எஸ். ஜோசஃப்
- சோமசுந்தரம் நடேசன், செனட்டர்
- கொல்வின் ஆர். டி சில்வா
- பீட்டர் கெனமன்
- ஜே. ஆர். ஜயவர்த்தனா
- Gnr கென்னத் ஆர். போறிட்
- பேராசிரியர் ஒஸ்மொண்ட் ஜயரட்னா
- அனில் முனசிங்கா
- மங்கள முனசிங்கா
- சுசில் முனசிங்கா
- நீலன் திருச்செல்வம்
- லலித் அத்துலத்முதலி
- மேஜர் ஜெனரல் பி.ஆர்.எயின்
- அனுரா பண்டாரநாயக்கா
- தினேஷ் குணவர்தனா
- ரணில் விக்கிரமசிங்க
- ரவூப் ஹக்கீம்
- கஜேந்திரகுமார் பொன்னம்பலம்
# கொழும்பு றோயல் கல்லூரி

## கவனிக்கத்தக்க ஆசிரியர்கள்

- ஆன்ட்ரூ நிக்கொல்
- குணசேகரா ஈ.சீ.
- விஜித்த வீரசிங்கா
- ஏ. கே. சர்மா
- மா. கணபதிப்பிள்ளை
# மூங்கில்

**மூங்கில்** (*Bamboo*) புல் வகையைச் சேர்ந்த ஒரு தாவரமாகும். புல் வகையிலேயே மிகவும் பெரிதாக வளரக்கூடியது மூங்கிலேயாகும். சில மரங்கள் ஒரு நாளில் ஒரு மீட்டர் உயரம் வரை வளர்கின்றன. இவற்றில் ஏறத்தாழ 1000 சிற்றினங்கள் உள்ளன. உலகம் முழுவதும் 1500க்கும் மேற்பட்ட இனவகை மூங்கில்கள் வளர்க்கப்படுகின்றன. மூங்கில் புல் வகையைச் சேர்ந்த ஒரு மரம் ஆகும். மூங்கில் மரம் 40 மீட்டர் உயரம் வரை வளரக்கூடியது. இதன் அதிக அளவு பருமன் 1 சென்ட்டிமீட்டரிலிருந்து 30 சென்ட்டிமீட்டர் வரை இருக்கும். மூங்கில் மிகவும் வேகமாக வளரக்கூடிய ஒரு மரம். ஒரே நாளில் கூட தக்க சூழ்நிலையில் வளருவதாகத் தாவரவியலாளர் கண்டறிந்துள்ளனர். ஒரு மூங்கில் மரத்தின் வயது 60 ஆண்டுகள். ஆனால், அது 60 அடி உயரம் வரை வளரும் காலமே 59 நாட்கள்தான். கடல் மட்டத்திற்கு மேல் 4000 மீட்டர் உயரம் உள்ள பிரதேசங்களில்தான் மூங்கில் நன்றாக வளரும். எனவே மலைச்சரிவுகளும், மிக வறண்ட பகுதிகளும் மூங்கில் வளர்வதற்கு ஏற்ற இடங்கள். சீனா, இந்தியா, தாய்லாந்து, பிலிப்பைன்ஸ், இந்தோனேசியா, நேபாளம்,பங்களாதேசு, கோஸ்டிரிக்கா, கென்யா ஆகிய நாடுகள் மூங்கில் உற்பத்தியில் முன்னணி நாடுகளாக இருக்கின்றன.  
இந்தியாவில் 156 வகை மூங்கில் இனங்கள் பயிரிடப்படுகின்றன. இந்தியாவின் வடகிழக்கு மாநிலங்கள், மேற்கு வங்காளம், ஒரிசா, ஆந்திரப்பிரதேசம், மகாராஷ்டிரா மாநிலங்கள் முதலிடம் பெற்று நிற்பவை. மூங்கிலின் வேர் நிலத்தை ஓர் அடிக்கு மேல் பற்றிக் கொண்டிருக்கும். மூங்கில் ஒன்றோடொன்று இணைந்து வளரும் தொகுப்பு 6 கியூபிக் மீட்டர் வரை இருக்கும்.
# மூங்கில்

## பயன்கள்

கட்டடக் கலையில் மூங்கில் இன்றும் ஒரு பிரதான அங்கமாக பயன்படுகின்றது.]]
மூங்கில் குடிசை வீடுகள் கட்டுவதில் மரமாகவும், கட்டிடம் கட்டும் தொழிலிலும் (சாரம் கட்ட), கைவினைப் பொருட்கள் செய்யவும், சிறு தொழில் மற்றும் குடிசைத் தொழில்கள் உள்ளிட்ட ஏராளமான தொழில்களிலும் மிக முக்கிய பொருளாகவும் பயன்படுத்தப்படுகிறது. கிட்டத்தட்ட 1500 பயன்களுக்கு மேல் தரக்கூடிய மூங்கில் மரத்திலிருந்து இன்றும் கூட பலப் பயன்களைப் பெற முடியும் என்று வேளாண் ஆய்வுகள் கூறுகின்றன. இந்தியாவில் வளர்க்கப்படும் மூங்கிலில் 40 சதவீதம் மரக்கூழ் செய்யவும், காகிதத் தொழிற்சாலைகளிலும் பயன்படுத்தப்படுகிறது. மற்றவை ஒன்று சேர்க்கப்படாத பகுதிகளில் பயன்படுத்தப்படுகின்றன.
# மூங்கில்

## பயன்கள்

### விலங்குகளின் உணவு

இளம் மூங்கில் குருத்துகள், இலைகள் ஆகியன பாண்டா, சிவப்பு பாண்டா, மூங்கில் லெமூர் விலங்குகளின் முதன்மையான உணவாகும். எலிகளும் இவற்றின் பழங்களை உண்பதாகக் கண்டறியப்பட்டுள்ளது.
# இருளர்

**இருளர்** (*Irulas*) எனப்படுவோர் தமிழ்நாட்டின், கோவை மற்றும் கள்ளக்குறிச்சி மாவட்டத்திலும், கேரளத்திலும் வசிக்கும் பழங்குடியினர் ஆவர்.  
இவர்கள் காடு சார்ந்த வாழ்வியலுக்கு பழக்கப்பட்டவர்கள். குறிப்பாக பாம்பு, எலி போன்றவற்றைப் பிடிப்பதிலும், அரிய பல்வகை மூலிகைகள் சேகரிப்பதிலும், விசத்தை முறிக்கும் மருந்து கொடுப்பதிலும் தேர்ந்தவர்கள். இவர்களின் சமுதாயப் படிநிலை மிகவும் தாழ்த்தப்பட்ட ஒன்றாகும். ஆகையால் இவர்கள் பழங்குடியினர் (Scheduled Tribe) என இந்திய அரசால் அடையாளப்படுத்தப்பட்டுள்ளார்கள். இவர்களது எண்ணிக்கை தோராயமாக 25,000 நபர்கள் என கணித்துள்ளனர். இவர்களின் மொழி வழக்கு இருளா மொழி என்றும் கூறப்படுகிறது.  
இவர்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடியினர், வகுப்பில் உள்ளனர்.
# இருளர்

## சொற்பிறப்பு

*இருளர்* என்பது தமிழ் மற்றும் மலையாள மொழிகளில் *இருண்ட மக்கள்* என்று பொருள்படும், இது *இருள்* என்ற மூல வார்த்தையிலிருந்து பெறப்படுகிறது. இது இருண்ட (கருமை) தோல் நிறத்தைக் குறிக்கிறது.
# இருளர்

## தொன்மம்

இவர்களின் பிறப்பு பற்றி இவர்கள் நடுவில் உள்ள நம்பிக்கை; மல்லன்- மல்லி ஆகிய தெய்வங்கள் உலகைச் சுற்றிப் பார்க்கக் கிளம்புகிறார்கள். கிழவி மலை என்னும் மலைக் குகையினுள் ஒலி கேட்டு இரு தெய்வங்களும் குகை வாசலையடைந்து பார்த்தபோது குரலுக்குரிய இருவரை அறிகிறார்கள். நிர்வாணமாய் ஓர் ஆணும் ஒரு பெண்ணும், அந்த ஆணின் பெயர் கொடுவன் மற்றும் பெண்ணின் பெயர் சம்பி ஆகும். நீங்கள் இனி கணவனும், மனைவியும் என்று மறைந்தன தெய்வங்கள். இவ்வழி பல இணைகள் பல்கிப் பெருகி குப்பிலிகா, ஆறுமூப்பு, செமக் காரர்கள், கரட்டி குலம், ஊஞ்சகுலம், வெள்ளக் குலம், குறுநகர் குலம், தேவனெ குலம், கொடுவே குலம், சம்பகுலம்... எனப் பனிரெண்டு குலங்களாகப் பல்கிப் பெருகிய இருளர் இனம். இதுவே தங்கள் இனத்தின் தோற்றம் குறித்து இருளர்கள் மதிக்கும் தொன்மம் ஆகும்.  
இவர்களின் தற்கால வாழ்வியல் சூழல் கேள்விக்கிடமாகவும் பெரும் மாற்றங்களுக்கு உட்பட்டும் நிற்கின்றது. காடு, சாதி சார்ந்த வாழ்வியலை மீறி நவீன பொது வாழ்வியலுடன் தங்கள் தனித்துவத்தையும் பேணி இணைவது இவர்களுக்கு சவாலாக அமைகின்றது.
# இருளர்

## பொருளாதாரம்

பாரம்பரியமாக, இருளர்களின் முக்கிய தொழில் பாம்பு மற்றும் எலி பிடிப்பது மற்றும் தேன் சேகரிப்பு ஆகும். நெல் நடவு மற்றும் அறுவடை காலங்களில் அல்லது அரிசி ஆலைகளில் நில உரிமையாளர்களின் வயல்களில் கூலிகளாகவும், (கூலிகளாக) வேலை செய்கிறார்கள். மீன்பிடித்தல் மற்றும் கால்நடை பண்ணை ஆகியவையும் ஒரு முக்கிய தொழிலாகும்.  
தமிழ்நாடு பகுதி பண்ணைகளில் ஆண்டுதோறும் விளையும் தானியங்களில் கால் பகுதியை எலிகள் அழிக்கின்றன. இந்த பூச்சியை எதிர்த்துப் போராட, இருளர் ஆண்கள் பாரம்பரிய மண் பானையை வைத்து, புகையூட்டம் முறையைப் பயன்படுத்துகின்றனர். அவர்களின் வாய் வழியாக புகை வீசப்படுகிறது, இது கடுமையான சுவாச மற்றும் இதய பிரச்சினைகளுக்கு வழிவகுக்கிறது.  
சனவரி 2017 இல், தமிழ்நாட்டின் இருள பழங்குடியினத்தைச் சேர்ந்த மாசி சடையன் மற்றும் வடிவேல் கோபால் ஆகியோர் இரண்டு மொழிபெயர்ப்பாளர்களுடன் அழைத்து வரப்பட்டனர், மேலும் புளோரிடாவின் கீ லார்கோவில், ஊடுருவும் பர்மிய மலைப்பாம்புகளைக் கண்டுபிடித்து பிடிக்க, கண்டறிதல் நாய்களுடன் பணிபுரிய வந்தனர். இருளர் ஆண்களுக்கும் அவர்களது மொழிபெயர்ப்பாளர்களுக்கும், புளோரிடா மாநிலம், $70,000 ஊதியம் வழங்கியது, மேலும் இரண்டு வாரங்களுக்குள் 14 மலைப்பாம்புகளைப் பிடித்தனர்.
# இருளர்

## வாழும் பகுதி மற்றும் மதம்

தமிழ்நாட்டில் 189,621, கேரளாவில் 23,721 மற்றும் கர்நாடகாவில் 10,259 என மூன்று மாநிலங்களில் சுமார் 200,000 பழங்குடியினர் உள்ளனர். கர்நாடகாவில் உள்ளவர்கள் இருளிகர்கள் என்று அழைக்கப்படுகிறார்கள். இருளர்கள் முக்கியமாக வடக்கு தமிழ்நாட்டில் அதிகமாக காணப்படுகின்றனர், மேற்கில் கிருஷ்ணகிரி மற்றும் தருமபுரி மாவட்டங்களிலிருந்து தெற்கில் அரியலூர் மற்றும் கடலூர் மாவட்டங்கள் மற்றும் வடக்கில் திருவள்ளூர் வரை உள்ளனர். சிறிய மக்கள் தொகை கோயம்புத்தூர் மற்றும் நீலகிரி மாவட்டங்களில் வாழ்கிறது, மேலும் தர்ஸ்டன் வேறு மக்கள்தொகையாக வகைப்படுத்தியுள்ளார். கேரளாவில், இருளர்கள் பாலக்காடு மாவட்டத்திலும், கர்நாடகாவில் அவர்கள் ராமநகரா மற்றும் பெங்களூரு மாவட்டங்களிலும் குவிந்துள்ளனர்.  
இருளர் மக்கள் ஒருவித ஆன்மவாதத்தை கடைப்பிடிக்கின்றனர், அதில் அவர்கள் முதன்மையாக இங்கா என்ற தெய்வத்தை நம்புகிறார்கள், அவள் மரங்களின் கீழ் கற்கள் வடிவில் வணங்கப்படும் தனது 6 சகோதரிகளுடன் வசிக்கிறாள். இருளர் மக்கள் பாரம்பரியமாக இந்த 7 சகோதரிகள், முதல் இருளர் ஆணையும் பெண்ணையும் படைத்ததாக நம்புகிறார்கள். 7 தெய்வங்களின் இந்த பாரம்பரிய கருத்து, சப்தகன்னியர் என்று சமஸ்கிருதமயமாக்கப்பட்டது. இருளர் மக்கள் மூதாதையர் ஆவிகளையும் நம்புகிறார்கள், மேலும் கன்னிப் (கன்னிப் பெண்களின் ஆவிகள்) யாரையும் ஆட்கொள்ள முடியும் என்று அவர்கள் பாரம்பரியமாக நம்புகிறார்கள். இந்த கன்னிப் ஆவிகள் இருளர் பழங்குடியினரால் கிராமங்களின் காவல் தெய்வங்களாக வணங்கப்படுகின்றன. மக்களை ஆட்கொள்ளவும், வேட்டையாடவும் கூடிய பேய் எனப்படும் தீய ஆவிகள் இருப்பதையும் இருளர்கள் நம்புகிறார்கள். இந்த ஆவிகளை விலக்கி வைக்க, ஒரு சேவல் பலியிடப்பட்டு அவர்களுக்கு வழங்கப்படுகிறது. பல இருளர் மக்கள் இந்து கடவுள்களை வணங்குகிறார்கள், மேலும் இந்து பண்டிகைகளிலும் பங்கேற்கிறார்கள். சில இருளர்களும் கிறிஸ்தவ மதத்திற்கு மாற்றப்பட்டுள்ளனர்.
# இருளர்

## தொல்லியல்

இராக்கிகர்கி தொல்லியல் களத்தில் கண்டெடுக்கப்பட்ட மனித எலும்புக் கூடுகளில் இரண்டை மரபணு சோதனை செய்ததில், அம்மரபணுகள், இப்பழக்குடி இனத்தின் மரபணுவுடன் மிகவும் ஒத்துள்ளது என தொல்லியல் ஆய்வாளர்கள் கூறுகின்றனர்.
# இருளர்

## பரவலர் பண்பாட்டில்

2021 ஆம் ஆண்டு வெளியான, தமிழ் திரைப்படமான ஜெய் பீம் திரைப்படத்தில் இருளர் இனமக்கள் பாத்திரங்கள் முக்கிய பாத்திரங்களாக இருந்தன.
# தமிழ்ச் சமூகத்தில் கொத்தடிமைகள்

தமிழ் சூழலில் (தமிழ் நாடு, இலங்கை) சாதி காரணமாகவோ, அல்லது தாழ்ந்த பொருளாதார நிலை காரணமாகவோ ஒரு தனி நபர், குடும்பங்கள், அல்லது சில சாதி குழுக்கள் பிற "உயர்" சாதி அல்லது உயர் பொருளாதார நிலையில் உள்ளவர்களுக்கு காலம் காலமாக வேலை செய்வது **கொத்தடிமை** எனலாம். அப்படி வேலை செய்பவர்களை **கொத்தடிமைகள்** எனலாம். பொதுவாக கொத்தடிமைத்தனம் தமிழ் சமூக அமைப்பின் ஒரு உள்ளற கட்டமைப்பே. எஜமானர்களை தவிர்த்து இவர்களுக்கென்று ஒரு தனி வாழ்வோ, அல்லது அப்படிப்பட்ட வாழ்வமைப்பதற்கான சூழ்நிலையோ இல்லை.  
அவர்களின் உள் மன சித்திரம் அடிமை வாழ்விற்கு ஒத்துபோவதற்கு ஏற்றவாறு பழகிவிட்டிருக்கின்றது.  
வீடு சுத்தம் செய்தல், சமைத்தல், கழிவுகளை அகற்றுதல், வயல் வேலை, கல்லுடைத்தல், கட்டங்கள் கட்டும் வேலை, கைத்தறி போன்ற உடல் உழைப்பு பெரிதும் தேவைப்படும், அல்லது பிறர் செய்ய தயங்கும் வேலைகளை கொத்தடிமைகள் செய்ய பணிக்கப்படுவது வழக்கம். பொதுவாக இவர்களுக்கு உணவுவே பிரதான வேதனம். இவர்கள் ஒதுக்கப்பட்ட வசதிகள் அற்ற வதிவிடங்களில், அல்லது சேரிகளில் வசிப்பார்கள்.  
கொத்தடிமைகள் இழி சாதிகளாகவோ அல்லது தீண்டாமை சாதிகளாகவோ கருதப்படும், சமூக படிநிலையில் மிகவும் பின் தங்கிய சமூகங்களில் இருந்து வருகின்றார்கள், அல்லது அச்சமூகங்களே அப்படி இருக்கின்றன.  
கொத்தடிமைகள் வைத்திருப்பது மன்னர், காலனித்துவ ஆட்சிகளின் கீழ் வழமையாக இருந்தது. ஆனால் சுதந்திர இந்தியாவிலோ, இலங்கையிலோ கொத்தடிமை வைத்திருப்பது ஒரு குற்றமுள்ள செயல். எனினும் இன்னும் கொத்தடிமைகள் தமிழ் நாட்டில் இருக்கின்றார்கள்.  
கொத்தடிமைகளை வீட்டில் தங்கி இருந்து கூலி வேலை செய்பவர்களில் இருந்து வேறுபடுத்தி காண வேண்டும். பொதுவாக கூலி வேலை செய்பவர்களுக்கு எந்நேரத்திலும் வேலையிலிருந்து விலக சுதந்திரம் இருக்கும், ஆனால் கொத்தடிமைகளுக்கு அந்த சுதந்திரம் இருக்காது.  
ஒப்பந்த அடிப்படையில் கொத்தடிமைகளாக அல்லது கொத்தடிமைகள் போன்று வேலை செய்பவர்களும் இருக்கின்றார்கள். இவர்களையும், முழுமையாக கொத்தடிமைகளாகக் கொள்ள முடியாது.
# மேரி கியூரி

**மேரி கியூரி** (ஆங்கிலம்:Marie Salomea Skłodowska-Curie, போலந்து மொழி:Maria Skłodowska-Curie, நவம்பர் 7, 1867 – ஜூலை 4, 1934) புகழ்பெற்ற போலந்து மற்றும் பிரஞ்சு வேதியியல் அறிஞர் ஆவார். இவர் போலந்தில் வார்சா எனும் இடத்தில் 1867இல் பிறந்தார். பின்னர் பிரான்சில் வசித்தார். இவர் இயற்பியல் மற்றும் வேதியியலுக்காக நோபல் பரிசை முறையே 1903, 1911 ஆம் ஆண்டுகளில் பெற்றார். (இரண்டு நோபல் பரிசுகளைப் பெற்ற முதல் நபர்) ரேடியம், பொலோனியம் போன்ற கதிர்வீச்சு மூலகங்களைக் கண்டுபிடித்தார். அத்துடன் பாரிஸ் பல்கலைக்கழகத்தின் முதலாவது பெண் பேராசிரியரும் இவரேயாவார்.  
இவரது சாதனைகளுள் முதன்மையானவை பின்வருமாறு:  
- கதிரியக்கம் ( இது இவர் உருவாக்கிய சொல்) பற்றிய ஓர் கோட்பாடு
- கதிரியக்க ஐசோடோப்புகளை பிரித்தெடுக்கும் நுட்பங்கள், மற்றும்
- இரண்டு கூறுகள்-புளோனியம் மற்றும் ரேடியம் ஆகியனவற்றை கண்டுபிடித்தல். இவரது வழிகாட்டுதலின் கீழ், உலகிலேயே முதன்முறையாக கதிரியக்க ஐசோடோப்பு{/1}களை பயன்படுத்தி உடற்கட்டிகளை குணப்படுத்த ஆய்வு மேற்கொள்ளப்பட்டது. இவர் பாரிஸ் மற்றும் வார்சா ஆகிய நகரங்களில் குயூரி நிறுவனங்களை உருவாக்கியுள்ளார். இவை மருத்துவ ஆராய்ச்சிக்கான முக்கிய மையங்களாக இன்று திகழ்கின்றன. முதலாம் உலகப் போரின் போது, இராணுவ துறையில் கதிரியக்க மருத்துவ மையங்களை முதன்முறையாக நிறுவினார்.  
ஒரு பிரஞ்சு குடிமகளாக இருந்தபோதிலும் , மேரி ஸ்க்ளோடவ்ஸ்கா-குயூரி (இவர் இரண்டு குடும்பப் பெயர்களையும் பயன்படுத்தினார்), தனது போலந்து நாட்டு அடையாளத்தை இழக்கவில்லை. தனது மகள்களுக்கு போலிஷ் மொழி கற்றுதந்தார். மேலும் போலந்திற்கு அவர்களை சில முறைகள் அழைத்துச்சென்றிருக்கிறார். தான் முதன்முதலாக கண்டுபிடித்த தனிமத்திற்கு தனது தாய்நாட்டை கவரவிக்கும் வகையில் போலோநியம் என்று பெயரிட்டார்.  
கியூரி ஆண்டாண்டு காலமாக தனது ஆய்வுகளுக்காக கதிர்வீச்சின் வெளிப்பாட்டிற்கு ஆளாக்கப்பட்டதால் அப்பிலாஸ்டிக் இரத்த சோகையால், 1934 ல் இறந்தார்.
# மேரி கியூரி

## ஆரம்ப கால வாழ்க்கை

மரியா ஸ்க்லடவ்ஸ்கா போலாந்தின் வார்சாவில், 7 நவம்பர் 1867இல் பிறந்தார். இவரது பெற்றோர் பிரபலமான ஆசிரியர்களான பிரோநிஸ்லாவா மற்றும் வ்லேடிஸ்லாவா ஸ்க்லடவ்ஸ்கி ஆவர்.
-
-
-
-
- }}
# மே 21

## பிறப்புகள்

- 1471 &ndash; ஆல்பிரெஃக்ட் டியுரே, செருமானிய ஓவியர், கணிதவியலாளர் (இ. 1528)
- 1527 &ndash; எசுப்பானியாவின் இரண்டாம் பிலிப்பு (இ. 1598)
- 1780 &ndash; எலிசபெத் ஃபிரை, ஆங்கிலேயக் கொடையாளி, சீர்திருத்தவாதி (இ. 1845)
- 1799 &ndash; மேரி அன்னிங், ஆங்கிலேயத் தொல்லியல் ஆய்வாளர் (இ. 1847)
- 1873 &ndash; ஹான்ஸ் பெர்கர், செருமானிய நரம்பியல் நிபுணர் (இ. 1941)
- 1895 &ndash; சு. நடேசபிள்ளை, இலங்கை அரசியல்வாதி (இ. 1965)
- 1915 &ndash; சி. வி. நரசிம்மன், ஐநா உயர் அலுவலர், எழுத்தாளர் (இ. 2003)
- 1921 &ndash; ஆந்திரே சாகரவ், நோபல் பரிசு பெற்ற உருசிய இயற்பியலாளர் (இ. 1989)
- 1930 &ndash; மால்கம் பிரேசர், ஆத்திரேலியாவின் 22வது பிரதமர் (இ. 2015)
- 1954 &ndash; டி. பி. எஸ். ஜெயராஜ், இலங்கை ஊடகவியலாளர்
- 1954 &ndash; அனிதா ரத்னம், இந்திய நடனக் கலைஞர்
- 1959 &ndash; நிக் காஸ்சவேட்ஸ், அமெரிக்க நடிகர், இயக்குநர்
- 1959 &ndash; அப்துல்லா யாமீன், மாலைத்தீவுகளின் 6வது அரசுத்தலைவர்
- 1960 &ndash; மோகன்லால், தென்னிந்தியத் திரைப்பட நடிகர்
- 1960 &ndash; ஜெப்ரி டூபின், அமெரிக்க வழக்கறிஞர்
- 1961 &ndash; சஞ்சய் சுப்ரமணியம், இந்தியவியலாளர், வரலாற்றாளர்
- 1967 &ndash; கிறிஸ் பென்வா, கனடிய மற்போர் வீரர் (இ. 2007)
- 1972 &ndash; நொடோரியஸ் பி.ஐ.ஜி, அமெரிக்க ராப் கலைஞர் (இ. 1997)
- 1974 &ndash; அதிதி கோவத்திரிகர், இந்திய நடிகை, உலக அழகி
# மே 21

## இறப்புகள்

- 1639 &ndash; தொம்மாசோ கம்பனெல்லா, இத்தாலிய சோதிடர், கவிஞர் (பி. 1568)
- 1786 &ndash; காரல் வில்லெம் சீலெ, செருமானிய-சுவீடிய வேதியியலாளர் (பி. 1742)
- 1861 &ndash; இயூஜின் டி மசெனோ, பிரான்சிய கத்தோலிக்கப் புனிதர் (பி. 1782)
- 1911 &ndash; வில்லியமினா பிளெமிங், இசுக்கொட்டிய-அமெரிக்க வானியலாளர் (பி. 1857)
- 1935 &ndash; ஜேன் ஆடம்ஸ், நோபல் பரிசு பெற்ற அமெரிக்க செயற்பாட்டாளர் (பி. 1860)
- 1964 &ndash; ஜேம்ஸ் பிராங்க், நோபல் பரிசு பெற்ற செருமானிய இயற்பியலாளர் (பி. 1882)
- 1991 &ndash; ராஜீவ் காந்தி, இந்தியாவின் 6வது பிரதமர் (பி. 1944)
- 1991 &ndash; தேன்மொழி ராசரத்தினம், விடுதலைப் புலிகளின் போராளி (பி. 1974)
- 2009 &ndash; க. பத்மநாதன், இலங்கைத் தமிழ் அரசியல்வாதி (பி. 1948)
- 2011 &ndash; சுவாமி அஜராத்மானந்தா, இலங்கை மட்டக்களப்பு இராமகிருஷ்ண மட முதல்வர் (பி. 1950)
- 2014 &ndash; ஆர். உமாநாத், இந்திய இடதுசாரி அரசியல்வாதி (பி. 1922)
# மே 21

## சிறப்பு நாள்

- விடுதலை நாள் (மொண்டெனேகுரோ, 2006)
- கடற்படை நாள் (சிலி)
- பன்னாட்டுத் தேயிலை நாள்
- உரையாடல் மற்றும் மேம்பாட்டுக்கான கலாச்சார பன்முகத்தன்மைக்கான உலக தினம்
- தேசிய பயங்கரவாத எதிர்ப்பு தினம் (இந்தியா)
# சாலினி (நடிகை)

**சாலினி** (பிறப்பு: நவம்பர் 20, 1979) தென்னிந்தியத் திரைப்பட நடிகை ஆவார். இவர் *பேபி சாலினி* என்ற பெயரில் குழந்தை நட்சத்திரமாகத் தமிழ்த் திரைக்கு அறிமுகமானார். தனது மூன்றாவது வயதில் நடிக்கத் தொடங்கிய இவர் தமிழ், மலையாளம் ஆகிய மொழிகளில் ஏறத்தாழ தொண்ணூறு படங்களில் நடித்துள்ளார். தமிழ்த் திரைப்பட நடிகர் அஜித் குமாரைத் திருமணம் செய்த பின்னர் நடிப்பிலிருந்து விலகினார்.
# சாலினி (நடிகை)

## இவரது சில குறிப்பிடத்தக்க திரைப்படங்கள்

- அலைபாயுதே
- காதலுக்கு மரியாதை
- கண்ணுக்குள் நிலவு
- அமர்க்களம்
- பிரியாத வரம் வேண்டும்
# சாலினி (நடிகை)

## நடித்த திரைப்படங்கள்

### குழந்தை நட்சத்திரமாக

இவர் மலையாளத்தில் 25-க்கு மேற்பட்ட திரைப்படங்களில் குழந்தை நட்சத்திரமாக நடித்துள்ளார். பின்வருபவை இவர் குழந்தை நட்சத்திரமாக நடித்த தமிழ்த் திரைப்படங்களாகும்.
| ஆண்டு | படம் | கதாபாத்திரம் | உடன் நடித்தவர்கள் |  |
| --- | --- | --- | --- | --- |
| 1985 | *பந்தம்* | ஆஷா |  |  |
| 1985 | *பிள்ளைநிலா* | சாலினி/சாலு |  |  |
| 1985 | *விடுதலை* | சாலினி |  |  |
| 1987 | *சங்கர் குரு* |  |  |  |
| 1989 | *ராஜா சின்ன ரோஜா* | சித்ரா | ரசினிகாந்த் | } |
# சாலினி (நடிகை)

## நடித்த திரைப்படங்கள்

### கதாநாயகியாக

| ஆண்டு | படம் | கதாபாத்திரம் | உடன் நடித்தவர்கள் | மொழி | குறிப்புகள் |
| --- | --- | --- | --- | --- | --- |
| 1997 | *அனியாத்தி ப்ரவு* | மினி | குஞ்சாக்கோ போபன் | மலையாளம் |  |
| 1997 | *நக்சத்திரதரட்டு* | ஹேமா | குஞ்சாக்கோ போபன் | மலையாளம் |  |
| 1997 | *காதலுக்கு மரியாதை* | மினி | விஜய் | தமிழ் |  |
| 1998 | *கைகூடுன்ன நிலவு* | வேணி | திலீப் | மலையாளம் |  |
| 1998 | *சுந்தர கில்லாடி* | தேவயானி | திலீப் | மலையாளம் |  |
| 1998 | *கலியூஞ்சல்* | அம்மு | திலீப், மம்மூட்டி | மலையாளம் |  |
| 1999 | *நிறம்* | சோனா | குஞ்சாக்கோ போபன் | மலையாளம் |  |
| 1999 | *அமர்க்களம்* | மோகனா | அஜித் குமார் | தமிழ் | பின்னணிப் பாடகராகவும் |
| 1999 | *பிரேம் பூஜாரி* | ஹேமா | குஞ்சாக்கோ போபன் | மலையாளம் |  |
| 2000 | *கண்ணுக்குள் நிலவு* | ஹேமா | விஜய் | தமிழ் |  |
| 2000 | *அலைபாயுதே* | சக்தி | மாதவன் | தமிழ் | சிறந்த நடிகைக்கான தமிழக அரசின் சிறப்பு பரிசு |
| 2001 | *பிரியாத வரம் வேண்டும்* | நித்தி | பிரசாந்த் | தமிழ் | } |
# ஆறு

**ஆறு** பற்றிய குறிப்புகள் ஆறு என்பது இயற்கையாகச் செல்லும் நன்னீரைக் கொண்ட ஒரு பெரிய நீரோட்டம் ஆகும். ஆறுகள் பொதுவாக மலைப்பகுதிகளில் தொடங்குகின்றன. ஆற்றின் இருபுறமும் உள்ள நிலப்பகுதி கரை என அழைக்கப்படுகிறது. ஆறுகள் பொதுவாக மற்றொரு ஆற்றிலோ, ஏரிகளிலோ அல்லது கடலிலோ இணைகின்றன. ஆற்றில் நீரோட்டமானது புவியீர்ப்பு விசையின் காரணமாக ஏற்படுகிறது. சில வேளைகளில் ஆறுகள் இன்னொரு நீர் நிலையை அடையும் முன்பே நிலத்துக்குள் உறிஞ்சப்படுவதோ அல்லது வரண்டு விடுவதோ உண்டு. பெரிய நீரோட்டங்கள் ஆறுகள் என்றும், சிறியவை சிற்றாறுகள் என்றும் அழைக்கப்படுகின்றன. எனினும் எதனை ஆறு என்று அழைக்கலாம் என்பதற்கான பொது விதி எதுவும் கிடையாது.  
ஆறு நீர்ச் சுழற்சியின் ஒரு கூறு ஆகும். ஆற்றில் இருக்கும் நீர் பொதுவாக மழை போன்றவற்றிலிருந்து பெறப்படுகிறது. புவி மேற்பரப்பில் வழிந்து ஓடுவதன் மூலமும், நிலத்தடி நீரை மீள்விப்பதன் மூலமும், இயற்கையான நீர் நிலைகள் நிரம்புவதன் மூலமும் மழை நீர் ஆற்றை அடைகின்றது.
# ஆறு

## தோற்றம்

ஊற்றுக்களில் இருந்தோ, ஏரிகளில் இருந்தோ, பனியாறுகள் உருகுவதன் மூலமோ, மழை நீர் வழிந்தோடுவதனாலோ அல்லது வேறு பல வழிகளிலோ ஆறுகள் உருவாகக் கூடும். பொதுவாக ஆறுகளுடன் வேறு ஆறுகள் வந்து இணைவது உண்டு. இத்தகைய ஆறுகள் சிற்றாறுகள் அல்லது துணையாறுகள் என அழைக்கப்படுகின்றன. ஆற்றில் கொண்டு செல்லப்படும் நீரின் அளவு. ஆற்றில் மேற்பரப்பில் செல்லும் நீரும், கண்ணுக்குத் தெரியாமல் நிலத்துக்குக் கீழ் செல்லும் நீரும் சேர்ந்தது ஆகும். பெரிய பள்ளத்தாக்குகளில் ஓடும் ஆறுகளில் இவ்வாறான கண்ணுக்குத் தெரியாத நீரோட்டத்தின் கூறு மேலே தெரியக்கூடிய நீரின் அளவை விடப் பெருமளவு அதிகமாக இருக்கக்கூடும்.  
ஆற்றின் மூலத்தில் இருந்து பள்ளத்தை நோக்கி ஓடும் ஆறுகள் பொதுவாகக் கடலிலோ அல்லது பெரிய ஏரிகளைப் போன்ற நீர் நிலைகளிலோ கலக்கின்றன. வரண்ட பகுதிகளில் ஆற்று நீர் ஆவியாவதன் மூலம் இவ்வாறான நீர் நிலைகளை அடையு முன்னரே வறண்டு விடுவது உண்டு. சில ஆறுகள் மண்ணுக்கு ஊடாகவோ, ஊடுசெல்லவிடும் பாறைகளூடாகவோ நிலத்துக்குள் உறிஞ்சப்படுவது உண்டு. இது நிலத்தடி நீராகத் தங்கிவிடுகிறது. தொழிற்சாலைகளுக்கும், நீர்ப்பாசனத் தேவைகளுக்கும் பெருமளவில் நீரை எடுப்பதனாலும் அதன் இயற்கையான முடிவிடத்தை அடையும்முன்பே ஆறு வற்றிவிடுவதையும் காணலாம். ஆற்றுக்கு நீரை வழங்கும் பகுதி அல்லது ஆற்றினால் வடியச் செய்யப்படும் நிலப்பகுதி வடிநிலம் அல்லது நீரேந்து பகுதி எனப்படுகின்றது.
# ஆறு

## நில அமைப்பு

ஆற்றில் செல்லும் நீர் பொதுவாக அதன் கால்வாய்ப் பகுதியூடாகவே செல்கிறது. இது இரண்டு கரைகளுக்கு இடைப்பட்ட ஆற்றுப்படுகையினால் ஆனது. பெரிய ஆறுகளில் இந்த வாய்க்கால் பகுதிக்கு வெளியே வெள்ளப்பெருக்குச் சமதளம் (Flood plains) இருப்பதுண்டு. இது வெள்ளப்பெருக்குக் காலங்களில் ஆற்றுநீர் வாய்க்கால் பகுதிக்கு வெளியே செல்லும்போது உருவாவது. வெள்ளப்பெருக்குச் சமதளங்கள் ஆற்றின் கால்வாய் அளவிலும் மிகப் பெரிதாக இருப்பதும் உண்டு.  
பெரும்பாலும் ஆறுகள் ஒரு வழியிலேயே செல்லுகின்றன. ஆனால் சில ஆறுகள் ஒன்றுடன் ஒன்று இணைக்கப்பட்ட பல வழிகளில் சென்று பின்னல் ஆறுகளாக அமைவதும் உண்டு. பெரிய அளவிலான இவ்வாறான ஆறுகள், நியூசிலாந்தின் தெற்குத் தீவு போன்ற, உலகின் சில பகுதிகளிலேயே காணப்படுகின்றன. பின்னல் ஆறுகள், அரிப்புச் சமவெளிகளிலும், சில ஆற்றுக் கழிமுகங்களிலும் அமைவதுண்டு.  
பாயும் ஆறு ஒரு ஆற்றல் மூலமாகும். இதனால் இவ்வாற்றல் ஆற்றின் வாய்க்கால் மீது தாக்கி அதன் வடிவத்தை மாற்றுகிறது. பிராம் விதிப்படி (Brahm's law) ஆற்றினால் அடித்துச் செல்லப்பக்கூடிய பொருளொன்றின் திணிவு ஆற்றின் வேகத்தின் ஆறாம் அடுக்குக்கு விகிதசமம் ஆகும். இதனால், ஆற்றின் ஓட்ட வேகம் இரண்டு மடங்காக அதிகரிக்கும்போது, 64 மடங்கு அதிக திணிவுள்ள பொருளை அடித்துச் செல்லக்கூடிய ஆற்றலைப் பெறுகிறது. மலைப்பாங்கான கடினப்பாறை வலயங்களில் இதன் காரணமாக கடினப் பாறைகள் ஊடாக அரிப்பு வாய்க்கால்கள் (erosion channel) ஏற்படுவதோடு, பெரிய பாறைகள் உடைந்து மணலும், சிறு கற்களும் உருவாவதைக் காணலாம். ஆறுகள் ஓடும் பாதையின் இடைப் பகுதிகளில் அது சமதளங்களில் ஓடும்போது, கரைகள் அரிக்கப்படுவதனால் வளைவுகள் ஏற்படுவதுடன், இத்தகைய உட்புற வளைவுகளில் படிவுகளும் ஏற்படுகின்றது. ஆற்றுப் பாதைகள் தடம் (loop) போல் அமையும் இடங்களில் சில வேளைகளில் ஆறு குறுக்கே ஓடி இணைந்து ஆற்றுப் பாதையின் நீளத்தைக் குறைப்பதுடன் இலாட வடிவ ஏரி
யையும் உருவாக்கும்.
# ஆறு

## வகைப்பாடு

ஆறுகளைக் கற்பனை செய்து பார்ப்பதற்குக் கீழ் காட்டப்படும் வகைப்பாடு உதவும் எனினும், வேறு பல காரணிகளையும் கருத்தில் கொள்ளவேண்டும். ஓட்டப்பாதையின் சரிவு புவிமேலோட்டு அசைவுகளில் தங்கியுள்ளது எனினும் ஓடும் நீரின் அளவு, காலநிலையிலும், படிவின் அளவு, நிலவியல் அமைப்பு, சரிவு என்பவற்றிலும் தங்கியுள்ளன.  
: **இளமை ஆறு**
:: இது கூடிய சரிவைக் கொண்டதும், குறைந்த அளவு துணையாறுகளைக் கொண்டதும், வேகமாக ஓடுவதுமான ஆறு ஆகும். இத்தகைய ஆறுகள் அகலமாக அரிப்பதிலும் ஆழமாக அரிக்கின்றன. (எகா: [[பிராசோஸ் ஆறு, டிரினிட்டி ஆறு, எப்ரோ ஆறு)
: **முதிர்ந்த ஆறு**
:: இளமை ஆறுகளிலும் குறைந்த சரிவு கொண்ட இது குறைவான வேகத்தில் ஓடுவது. இதன் வாய்க்கால்கள் அகலமாக அரிக்கப்படுகின்றன. இவை அதிகமான துணையாறுகளைக் கொண்டிருப்பதுடன் இளம் ஆறுகளைவிடக் கூடிய நீர் வரத்தைக் கொண்டிருக்கும். (எகா: மிசிசிப்பி ஆறு, சென். லாரன்ஸ் ஆறு, தனூப் ஆறு, ஓகியோ ஆறு, தேம்ஸ் ஆறு)
: **பழைய ஆறு**
:: குறைந்த சரிவைக் கொண்டிருப்பதுடன், குறைவான அரிப்பு ஆற்றலையும் கொண்டிருக்கும். வெள்ளச் சமவெளிகளைக் கொண்டிருப்பது இவற்றின் சிறப்பு இயல்பாகும். (எகா: ஹுவாங் ஹே ஆறு, கங்கை ஆறு, டைகிரிஸ் ஆறு, இயுபிரட்டீஸ் ஆறு, சிந்து நதி, நைல் ஆறு)  
: **புத்திளமை ஆறு**
:: புவிமேலோட்டு அசைவினால் சரிவு கூடுதலான ஆறு.
# ஆறு

## ஆறுகளின் இன்றியமையாமை

உலகின் பெரும் நாகரிகங்கள் ஆறுகளின் கரைகளிலேயே அமைந்துள்ளன. ஆறுகள் மனிதர்களுக்கு குடிநீர்த் தேவையை மட்டுமன்றி அவர்களது வாழ்வியல் தேவைகளையும் நிறைவு செய்கின்றன. வேளாண்மை, பல வகையான தொழிற்சாலைகள் (எ.கா: காகித ஆலை) ஆற்று நீரையே நம்பியிருக்கின்றன. தற்காலத்தில் ஆற்றோட்டத்தைப் பயன்படுத்தி மின்சாரமும் உருவாக்கப்படுகிறது.
# ஆறு

## ஆறுகளின் பட்டியல்

### உலகின் பத்து நீளமான ஆறுகளின் பட்டியல்

1. நைல் (6,690 கி.மீ)
1. அமேசான் (6,452 கி.மீ)
1.
1. மிசிசிப்பி-மிசோரி (6,270 கி.மீ)
1. யெனிசே-அங்காரா (5,550 கி.மீ)
1. ஓப்-இர்டிஷ் (5,410 கி.மீ)
1. ஹுவாங்-ஹ (மஞ்சள் ஆறு) (5,464 கி.மீ)
1. ஆமுர் (4,410 கி.மீ)
1. காங்கோ (4,380 அல்லது 4,670 கி.மீ)
1. லெனா (4,260 கி.மீ)
# ஆறு

## மேலும் பார்க்க

- கடல்
- ஏரி
- அணை
- நன்னீரியல்
- பாலம்
- சுரங்கப்பாதை
- பாய்மரப் படகோட்டம்
- நீராவிக் கப்பல்
# ஜாவா

**ஜாவா** என்னும் தலைப்பில் உள்ள கட்டுரைகள் கீழே உள்ளன.  
- ஜாவா (தீவு), இந்தோனேசியத் தீவு
- ஜாவா மனிதன்
- ஜாவா கடல்
# ஜாவா

## கணினி, நிரலாக்கம்

- ஜாவா நிரலாக்க மொழி
- ஜாவாஸ்கிரிப்டு
- ஜாவா சர்வர் பேஜஸ், ஜே. எஸ். பி
# திசம்பர் 18

## பிறப்புகள்

- 1812 &ndash; என்றி பவர் ஐயர், தமிழறிஞர், விவிலியத்தைத் தமிழில் மொழிபெயர்த்த குழுவின் தலைவராகச் செயல்பட்டவர் (இ. 1885)
- 1822 &ndash; ஆறுமுக நாவலர், ஈழத்தின் சைவ எழுச்சியாளர் (இ. 1879)
- 1856 &ndash; ஜெ. ஜெ. தாம்சன், நோபல் பரிசு பெற்ற ஆங்கிலேய இயற்பியலாளர் (இ. 1940)
- 1863 &ndash; பிரான்ஸ் பேர்டினண்ட், ஆத்திரியாவின் முடிக்குரிய இளவரசர் (இ. 1914)
- 1870 &ndash; சாகி, பிரித்தானிய எழுத்தாளர் (இ. 1916)
- 1878 &ndash; ஜோசப் ஸ்டாலின், சியார்ச்சிய-உருசிய அரசியல்வாதி, சோவியத் ஒன்றியத்தின் 2வது அரசுத்தலைவர் (இ. 1953)
- 1890 &ndash; எட்வின் ஹோவர்ட் ஆர்ம்ஸ்ட்ராங், பண்பலையைக் கண்டுபிடித்த அமெரிக்கப் பொறியியலாளர் (இ. 1954)
- 1920 &ndash; சோதிர்மாய் பாசு, இந்திய இடதுசாரி அரசியல்வாதி (இ. 1982)
- 1930 &ndash; வி. பொன்னம்பலம், இலங்கை இடதுசாரி அரசியல்வாதி (இ. 1994)
- 1932 &ndash; நா. பார்த்தசாரதி, தமிழக எழுத்தாளர், இதழாசிரியர் (இ. 1987)
- 1933 &ndash; ஆலன் ஜோ. பார்டு, அமெரிக்க வேதியியலாளர்
- 1939 &ndash; கோ. சாரங்கபாணி, தமிழக எழுத்தாளர்
- 1943 &ndash; வில்லியம் ரீசு, அமெரிக்க சூழலியலாளர்
- 1946 &ndash; நெல்லை க. பேரன், ஈழத்து எழுத்தாளர் (இ. 1991)
- 1946 &ndash; ஸ்டீவ் பைக்கோ, தென்னாப்பிரிக்க செயற்பாட்டாளர் (இ. 1977)
- 1946 &ndash; ஸ்டீவன் ஸ்பில்பேர்க், அமெரிக்க இயக்குநர்
- 1950 &ndash; சரத் பொன்சேகா, இலங்கை இராணுவத் தலைவர், அரசியல்வாதி
- 1953 &ndash; சாரு நிவேதிதா, தமிழக எழுத்தாளர்
- 1955 &ndash; விஜய் மல்லையா, இந்தியத் தொழிலதிபர், அரசியல்வாதி
- 1963 &ndash; பிராட் பிட், அமெரிக்க நடிகர்
- 1971 &ndash; பர்கா தத், இந்திய ஊடகவியலாளர்
- 1986 &ndash; உஸ்மான் கவாஜா, பாக்கித்தானிய-ஆத்திரேலியத் துடுப்பாளர்
# திசம்பர் 18

## இறப்புகள்

- 1111 &ndash; அல் கசாலி, பாரசீக மெய்யியலாளர், இறையியலாளர் (பி. 1058)
- 1829 &ndash; லாமார்க், பிரான்சிய இயற்பியலாளர் (பி. 1744)
- 1892 &ndash; இரிச்சர்டு ஓவன், ஆங்கிலேய உயிரியலாளர் (பி. 1804)
- 1988 &ndash; ஆர். ஆறுமுகம், மலேசியக் காற்பந்து வீரர்
- 1988 &ndash; க. நா. சுப்ரமண்யம், தமிழக எழுத்தாளர், திறனாய்வாளர் (பி. 1912)
- 1990 &ndash; எஸ். எம். ராமநாதன், தமிழக நாடக, திரைப்பட நடிகர்
- 1998 &ndash; சி. சு. செல்லப்பா, தமிழக எழுத்தாளர், இலக்கிய விமர்சகர் (பி. 1912)
- 2011 &ndash; வாக்லாவ் அவொல், செக் குடியரசின் 1வது அரசுத்தலைவர் (பி. 1936)
- 2018 &ndash; துளசி கிரி, நேபாள பிரதமர் (பி. 1926)
# திசம்பர் 18

## சிறப்பு நாள்

- பன்னாட்டுக் குடிபெயர்வோர் நாள்
- குடியரசு நாள் (நைஜர்)
- அரபு மொழி நாள் (ஐக்கிய நாடுகள்)
# ஜெ. ஜெ. தாம்சன்

**ஜெ.ஜெ. தாம்சன்**(Joseph John Thomson) என்று பொதுவாக அறியப்படுகின்ற **சர் ஜோசப் ஜான் தாம்சன்**(டிசம்பர் 18, 1856 - ஆகஸ்ட் 30, 1940)அணுவின் அடிப்படைப் பொருளான மின்னணு எனப்படும் எலக்ட்ரானைக் கண்டுபிடித்த ஆங்கில இயற்பியலார் ஆவார். இவர் மின்சாரவியல், காந்தவியல், ஐசோடோப்புகள் குறித்து ஆய்வுகள் செய்தவர். 'நவீன அணு இயற்பியலின் தந்தை' எனப் போற்றப்படுபவர். நிறை நிறமாலையைக் கண்டறிந்தவர்.இயற்பியல் பேராசிரியராக விளங்கியது மட்டுமல்லாமல் தனது ஆய்வுகளுக்காக 'ஆதம்சு பரிசு' மற்றும் 1906 -ல் இயற்பியலுக்கான நோபல் பரிசு ஆகியவற்றைப் பெற்றவர்.இவரது தாய் எம்மா ஸ்விண்டெல் மற்றும் தந்தை ஜோசப் ஜேம்ஸ் தாம்சன் ஸ்காட்டிய குடும்பத்தை சேர்ந்தவர்கள்.
# ஜெ. ஜெ. தாம்சன்

## இளமை

1856- ஆம் ஆண்டு இங்கிலாந்தின் மான்செசுடரில் உள்ள 'சீத்தம் குன்று' (Cheetham Hill)என்ற இடத்தில் பிறந்தார். இவருடைய பெற்றோர் ஸ்காட்ட்டியக் குடும்பத்தைச் சேர்ந்தவர்கள். 1870-ல் மான்செசுடரில் உள்ள ஓவென்சு கல்லூரியிலும், பின் 1876-ல் ஆக்சுபோர்டில் உள்ள டிரினிடி கல்லூரியிலும் சேர்ந்து படித்தார். அங்கு மிகச் சிறப்பாகப் படித்து 'ஆதம்சு பரிசை' வென்றார் . அதன் காரனமாக இவருடைய இறுதிக்காலம் வரை அக்கல்லூரியின் உறுப்பினராக அமர்த்தப்பட்டார்.  
இவருடைய தந்தை இவரை ஒரு பொறியாளராக்க விரும்பினார். ஆனால் இவரின் தந்தை இறந்தபின் அதற்குரிய கட்டணங்களைச் செலுத்த முடியாத சூழ்நிலை அவரின் குடும்பத்திற்கு இருந்ததால் அந்த விருப்பம் நிறைவேறவில்லைஓவென்சு கல்லூரியில் மிகச் சிறந்த பேராசிரியர்கள் கல்வி கற்பித்ததினால் இவருடைய அறிவியல் கல்வி சிறப்பாக அமைந்தது. 1883 -ல் அக்கல்லூரியிலேயே பேராசிரியராக நியமிக்கப்பட்டார். கேம்பிரிட்சு பல்கலைக் கழகத்தில் ஆய்வுமுறை இயற்பியலில் (Experimental Physics) கேவண்டிசு ஆய்வுக்கூடப் பேராசிரியராக அமர்த்தப்பட்டார். இவருக்கு முன்பாக லார்டு ராலே அப்பணியில் பேராசிரியராக இருந்தார். 1884 முதல் 1918 வரை மதிப்பியல் பேராசிரியராக கெம்பிரிட்ஜிலும், லண்டனில் உள்ள ராயல் நிறுவனத்திலும் அமர்த்தப்பட்டார். ராயல் கழகத்தின் உறுப்பினராகவும் ஆனார். 1890-ல் ரோசு எலிசபெத் என்ற பெண்ணைத் திருமணம் புரிந்துகொண்டார். இவருக்கு ஒரு மகனும், மகளும் பிறந்தனர். இவருடைய மகன் 'ஜார்ஜ் பேஜட் தாம்சன்' மிகச்சிறந்த இயற்பியல் பேராசிரியராக விளங்கி பின்னாளில் 1937-ல் பரிசையும் வென்றார்.
# ஜெ. ஜெ. தாம்சன்

## ஆய்வுப்பணிகள்

தாம்சன் முதன்முதலில் அணுவைப் பற்றி ஆராய்ச்சி செய்து " நீர்ச்சுழி வளையங்களின் இயக்கத்தில் ஆய்வு" (Treatise on the motion of Vortex Rings) என்ற ஆய்வுக்கட்டுரையை வெளியிட்டார். அது 1884-ல் ஆதம்சு பரிசை இவருக்குப் பெற்றுத் தந்தது. 1886-ல்'இயற்பியல், வேதியலில் இயக்கவியலின் தாக்கம்'(Application of the Dynamics to Physics and Chemistry) என்ற ஆய்வுக்கட்டுரையை வெளியிட்டார்.  
1892-ல் 'மின்சாரவியல், காந்தவியலில் அண்மை ஆய்வுகள் பற்றிய குறிப்புகள்' (Notes on Recent Researches in Electricity and Magnetism)என்ற நூலை வெளியிட்டார். ஜேம்ஸ் கிளார்க் மாக்ஸ்வெல் எழுதிய நூலின் விளக்கவுரையாக அவருடைய நூலுக்கு மூன்றாவது தொகுதியாக இது அமைந்திருந்தது. பேராசிரியர் பாண்டிங் (J.H.Poynting) என்பவருடன் இணைந்து இயற்பியலுக்கான பாடத்தைப் 'பொருளின் குணங்கள்'(Properties of Matter) என்ற தலைப்பில் நான்கு தொகுதிகளாக வெளியிட்டிருந்தார்.
# ஜெ. ஜெ. தாம்சன்

## கத்தோடு கதிர்கள் பற்றிய ஆய்வு

தாம்சன் எதிர்மின் கதிர்க்குழாயின் (Cathode Ray Tube) உதவி கொண்டு எதிர் மின் கதிர்களைப் பற்றிய ஆய்வுகளில் எஈடுபட்டார். எதிர்மின்கதிர்களிலிருந்து எதிர்மின்தன்மை தரும் துகளைத் தனியே பிரிக்க இயலுமா என்பது இவருடைய முதல் ஆய்வு ஆகும். ஓர் எலக்ட்ரோ மீட்டரின் உதவி கொண்டு, குழாயில் பல வெட்டுத்துளைகளை உருவாக்கி காந்தப் புலத்தின் உதவி கொண்டு ஆராய்ந்தார். இக்கதிர்களிலிருந்து எதிர் மின்துகளைத் தனியே பிரிக்க இயலாது என்பதை உணர்ந்தார். இரண்டாவதாக மின்புலத்தினால் இக்கதிர்கள் எவ்வாறு தாக்கப்படுகின்றன என்பதைப் பற்றி அராய்ந்தார். அதற்கு வெற்றிடக் குழாயையும் ஒளிருன் தன்மையையும் பயன்படுத்தி ஆராய்ச்சியைத் தொடர்ந்தார். அதன் மூலம் எதிர்மின் கதிர்கள் மின்புலத்தால் தாக்கப்படுவதைக் கண்டறிந்தார்.
# ஜெ. ஜெ. தாம்சன்

## மின்னணு(எலக்ட்ரான்) கண்டறிதல்

மூன்றாவது ஆய்வில் எலக்ட்ரானின் மின்னூட்ட -நிறை விகிதத்தைக் (Charge-mass ratio) கண்டறிய முற்பட்டார். இவர் எதிர்மின் துகள்களைத் 'துகள்கள்(Corpuscles)' என்றே கூறிவந்தார். பின்னாளில் ஜான்ஸ்டோன் ஸ்டோனி என்ற அறிவியலறிஞர் இதை மின்னணு என்று உறுதிப் படுத்தினார் . பொருள்கள் மின்தன்மை கொண்டவை என்ற உண்மை இதிலிருந்து தோன்றியது. தற்கால அணுக் கொள்கையும், அணுவையொட்டிய இயற்பியல் விளைவுகளின் விளக்கமும் இதிலிருந்து தோன்றின. எனவே இவர் *நவீன அணு இயற்பியலின் தந்தை* என்று போற்றப்பட்டார்.  
1895-ல் 'கணிதவியலின் ஆதாரக் கூறுகள்','மின்சர, காந்தவியலின் கோட்பாடுகள்' என்ற இரு நூல்களையும் வெளியிட்டார். அவை 1921-ல் ஐந்தாவது வெளியீடாகவும் வெளியிடப்பட்டன. 1896-ல் தாம்சன் அமெரிக்கா சென்றர். இவருடைய அணமைக்கால ஆய்வுகளின் அடிப்படையில் அங்கு நான்கு சொற்பொழிவுகளை நிகழ்த்தினார். இலண்டன் இராயல் கழகத்தில் நடைபெற்ற மாலைச் சொற்பொழிவின் போது தான் கண்டறிந்த மின்னணு துகளைப் பற்றி அறிவித்தார். 1897 ஏப்ரல் 30 வெள்ளியன்று இதை அறிவித்தார். 1903-ல் அவர் வெளியிட்ட "வாயுக்களின் வழியே மின்சாரம் கடத்துதல் " என்ற தலைப்பில் அதனை ஒரு நூலாகவும் வெளியிட்டார். 'கேவண்டிசு ஆய்வுக்கூடத்தில் தாம்சனின் முக்கியமான பெரிய நாள்கள்' என்ற தலைப்பில் இந்த நூல் இவருடைய மகன் ஜார்ஜ் தாம்சனால் பிற்காலத்தில் (1928,1933 ஆகிய ஆண்டுகளில்) இரண்டு பதிப்புகளில் வெளியிடப்பட்டது. 1904-ல் மீண்டும் அமெரிக்கா சென்றார். பொருள்கள் மற்றும் மின்சாரம் பற்றி யேல் பலகலைக் கழகத்தில் சொற்பொழிவாற்றினார். 'அணுவின் அமைப்பு' பற்றிய இவருடைய கருத்துகள் வெளியிடப்பட்டன.
# ஜெ. ஜெ. தாம்சன்

## ஐசோடோப்புகள் மற்றும் நிறை நிறமாலை மானி

நேர்மின் கதிர்களைக் கொண்டு வெவ்வேறு வகையான அணுக்களையும் மூலக்கூறுகளையும் பிரிப்பது பற்றிய ஆஸ்டன், டெம்ப்ஸ்டர் போன்ற அறிவியலறிஞர்களுடைய கருத்துகளின் மூலமாகப் பல ஐசோடோப்புகளைக் கண்டுபிடிக்க உதவும் ஒரு முறையைப் பற்றி விளக்கினார். நியான் வாயுவைப் பகுத்து இவர் செய்த ஆய்வின் மூலம் ஐசோடோப்புகளின் கலவையாக சில தனிமங்கள் இருப்பதைத் தெளிவாக்கினார். அதன் அடிப்படையில் இவருடைய மாணவர்கள் ஆசுடன், டெம்ப்ஸ்டெர் ஆகியோர் இணைந்து நிறை நிலைமானி (Mass spectrograph)உருவாக்கினர்.  
1906-ல் மின்னிறக்கக் குழாயில் வாயுக்களின் வழியே மின்சாரத்தைச் செலுத்தும்போது ஏற்படும் விளைவுகளைப் பற்றிய இவருடைய ஆய்வுகளுக்காக நோபல் பரிசு வழங்கப்பட்டது. ஒளி, பெயர் தெரியாக் கதிர்கள், பீட்டா, காமாக் கதிர்களின் கதிர்ச் சிதறல்களின் அளவை அளந்தறிவதன் மூலம் அணுக்களில் உள்ள மின்னணுக்களின் எண்ணிக்கையைக் கண்டறிதல் ஆகியவற்றில் இவர் ஈடுபட்டார். அது போல நேர்மின் துகள்களின் தன்மை பற்றிய ஆய்வுகளிலும் ஈடுபட்டார். இந்த ஆய்வுகள் இவருடைய மாணவரான ரூதர்போர்டுக்கு உதவியாக அமைந்து இவருடைய ஆய்வுகளை அவர் தொடர வழி வகுத்தது.
# ஜெ. ஜெ. தாம்சன்

## வெளியிட்ட நூல்கள்

- ஒளியின் அமைப்பு (The Structure of Light)-1907
- பொருளின் துகள் கொள்கை (The Corpuscular Theory of Matter)-1913
- நேர் மின்சாரக் கதிர்கள் (Positive Rays of Electricity)-1913
- வேதியியலில் எலக்ட்ரான் (The electron in Chemistry)-1936
- மறுசேகரிப்பும் பிரதிபலிப்புகளும்(தன் வரலாறு)(Recollection and Reflections)-1936
போன்ற பல நூல்களை எழுதி வெளியிட்டார்.
# ஜெ. ஜெ. தாம்சன்

## சிறப்புகள்

1908 -ல் இவருக்குத் *தகுதி வரிசை மதிப்பு* (Order of Merit) அளிக்கப்பட்டது. 1912 -ல் ஆங்கிலேயச் சங்கத்தின் தலைவரானார். ராயல் கழகத்தின்ன் சிறப்பு உறுப்பினர் பதவியும், அதன் பின் 1916 முதல் 1920 வரை அதன் தலைவர் பதவியும் அளிக்கப்பட்டது. 1918-ல் டிரினிடி கல்லூரியின் முதல்வரனார். கேவண்டிஷ் ஆராய்ச்சி சாலையை இவர் அங்கு நிறுவினார். *ராயல் ஹ்யூஜெஸ் பதக்கங்கள்* (1894,1902) வாசிங்டன் சுமித்சோனியன் நிறுவனத்தின் *ஹாட்கின்ஸ் பதக்கம்* (1902) *ஸ்காட் பதக்கம்*(பிலாடெல்பியா-1923) எனப் பல பதக்கங்களைப் பெற்று பெருமையடைந்தார்.
# ஜெ. ஜெ. தாம்சன்

## மறைவு

தாம்சன் பல பரிசுகள் பெற்றுச் சிறந்து விளங்கி 85 ஆண்டுகள் வாழ்ந்து 1940 ஆகஸ்ட் மாதம் 30 ஆம் நாள் இவ்வுலகை விட்டு மறைந்தார். இங்கிலாந்தின் புகழ்பெற்ற பல மேதைகள் புதைக்கப்பட *வெஸ்ட் மினிஸ்டர் அப்பே* (West Minister Abbey) என்ற இடத்தில் இவருடைய உடல் அனைத்து மரியாதைகளுடன் நல்லடக்கம் செய்யப்பட்டது.
# சிகிரியா

**சிகிரியா** (*Sigiriya* / *Lion Rock*; ) இலங்கையின் இணையற்ற கலைப் பாரம்பரியத்தின் சின்னமாகக் கருதப்படுகிறது. இது மாத்தளை மாவட்டத்தில் *தம்புள்ள* நகரத்திற்கு அண்மையில் அமைந்துள்ளது. 1144-அடி உயரமான இக்குன்றினுள் அழகிய வேலைப்பாடுகளுடன் கூடிய சித்திரங்கள் பல உள்ளன. இவை 6-ம் நூற்றாண்டைச் சேர்ந்தவையாகும். எதிரிகளிடமிருந்து தன்னைப் பாதுகாத்துக் கொள்ள இக்கோட்டையை முதலாம் காசியப்பன் (கி.பி. 477-495) பயன்படுத்தினான் . கோட்டையை சுற்றி அகழியும் கட்டப்பட்டுள்ளது. சிகிரியா குன்றானது ஐக்கிய நாடுகள் கல்வி, அறிவியல், பண்பாட்டு நிறுவனத்தால் (UNESCO) பாதுகாக்கப்படவேண்டிய உலக பாரம்பரியக் களமாக அறிவிக்கப்பட்டுள்ளது.
# சிகிரியா

## வரலாறு

காசியப்பன் தாதுசேன மன்னனின் 2 ஆவது மனைவிக்கு பிறந்த மகனாவான். தாதுசேனனுக்குப் பின் பட்டத்து இராணிக்குப் பிறந்த முகலனுக்கே அரச உரிமையுண்டு. எனினும் காசியப்பன் தந்தையைக் கொன்று, சிகிரியாவில் கோட்டை அமைத்து அரசாட்சி எய்தினான்.
# சிகிரியா

## ஒவியங்களின் சிறப்பு

இக் குகையினுள் சுவரோவியங்கள் இயற்கை வர்ணங்கள் கொண்டு வரையப்பட்ட பல சித்திரங்கள் காணப்படுகின்றன. இவைகளில் பல இன்னும் அழியாமல் அழகாகக் காட்சி தருகின்றது. இந்த ஒவியங்களில் காணப்படும் பெண்களை தேவதைகள் என சிலரும், காசியப்பனின் மனைவிகள் என சிலரும் குறிப்பிடுகிறார்கள். சிலர் கையில் தட்டை ஏந்தியவாறும், சிலர் மலர்க்கொத்தை ஏந்தியவாறும், சிலர் மேலாடை இன்றியும், சிலர் மேலாடையுடனும், தனித்தும், கூட்டமாகவும் இருக்குமாறு ஓவியங்கள் வரையப்பட்டுள்ளன.
# பிற்கால சோழர்கள்

## பிற்கால சோழர்கள்

சங்க காலத்தில் வாழ்ந்த சோழர்கள் முற்கால சோழர்கள் எனவும்,
களப்பிரர் கால்த்தில் வாழ்ந்த சோழர்கள் இடை கால சோழர்கள் எனவும்,
அதன் பின் கி.பி 850- 1281 வரை வாழ்ந்த சோழமன்னர்கள் பிற்கால சோழர்கள் எனப்பட்டனர்.
# பிற்கால சோழர்கள்

## பிற்கால சோழர்கள்

### பிற்காலத்து சோழ மன்னர்கள்

- விசயாலய சோழன் (850 - 880)
- ஆதித்த சோழன் (880 - 907)
- முதலாம் பராந்தக சோழன் (907-953)
- அரிஞ்சயன் (956 - 957)
- 2ம் பராந்தகன் (956-973 )
- உத்தம சோழன் ( 969-986)
- 1 ம் இராச இராச சோழன் (985-1014)
- 1 ம் இராசேந்திர சோழன் (1014-1044)
- 1 ம் இராசாதிராசன் (1018-1054)
- இராசேந்திர சோழ தேவன்(1052-1064)
- 1 ம் குலோதுங்கன் (1070-1122)
- விக்கிரம சோழன் (1122-1135)
- 2 ம் குலோதுங்கன் (1133-1150)
- 2 ம் இராச இராசன் (1146-1173)
- 2 ம் இராசாதிராசன் (1116-1179)
- 3 ம் குலோதுங்கன் (1178-1218)
- 3 ம் இராச இராசன் (1216-1246)
- 3 ம் இராசேந்திரன் (1246-1279)
# பிற்கால சோழர்கள்

## இலக்கியங்கள், புலவர்கள்

- விக்கிரம சோழ உலா - ஒட்டகூத்தர்
- குலோதுங்க சோழ உலா - ஒட்டகூத்தர்
- பெரிய புராணம் - சேக்கிழார்
# இலங்கை அரசு விடுதலைப் புலிகள் 2006 பேச்சுக்கள், முதல் சுற்று

**இலங்கை அரசு (இ.சு.க) விடுதலைப் புலிகள் 2006 பேச்சுக்கள், முதல் சுற்று** எனப்படுவது இலங்கை அரசுக்கும் (இலங்கை சுதந்திரக் கட்சி)க்கும் விடுதலைப் புலிகளுக்கும் இடையில் பெப்ரவரி 22-23, 2006 இல் ஜெனிவாவில் இடம்பெற்ற நேரடி பேச்சுவார்த்தைகளைக் குறிக்கும்.
# இலங்கை அரசு விடுதலைப் புலிகள் 2006 பேச்சுக்கள், முதல் சுற்று

## சமீப நிகழ்வுகள்

- **பெப்ரவரி 19, 2006:** எதிர்வரும் 22 ஆம் திகதி சுவிற்சர்லாந்தின் ஜெனீவா நகரில் இடம்பெறவுள்ள பேச்சுகளில் கலந்துகொள்ள விடுதலைப் புலிகளின் குழுவினர் நேற்று கிளிநொச்சியில் இருந்து பயணமாகியுள்ளனர்  
- **டிசம்பர் 17 2002:** புலிகள் ஐரோப்பாவில் பேச்சுக்கள் நடத்த சம்மதம்
# இலங்கை அரசு விடுதலைப் புலிகள் 2006 பேச்சுக்கள், முதல் சுற்று

## பின்புலம்

இலங்கையில் இடம்பெற்ற இனப்பிரச்சினை காரணமான உள் நாட்டுப் போர் நோர்வே அரசின் உதவியுடன் இலங்கை அரசுக்கும் விடுதலைப் புலிகளுக்கும் இடையே ஏற்படுத்தப்பட்ட புரிந்துணர்வு உடன்படிக்கை அதிகாரபூர்வ போர்நிறுத்தத்துக்கு இட்டு சென்றது. அன்றிலிருந்து இன்றுவரை ஆறு சுற்று பேச்சுவார்தைகளில் இரு தரப்பினரும் ஈட்பட்டனர். பலவேறு காரணங்களுக்காக அப்பேச்சு வார்த்தைகள் தற்சமயம் ஒரு உறைந்த நிலைமையில் இருக்கிறது.
# இலங்கை அரசு விடுதலைப் புலிகள் 2006 பேச்சுக்கள், முதல் சுற்று

## காலக் கோடு

- இலங்கை இனப்பிரச்சினை காலக் கோடு
# இலங்கை அரசு விடுதலைப் புலிகள் 2006 பேச்சுக்கள், முதல் சுற்று

## துணை நூல்கள்

:* S. J. Tambiah. (1986). *Sri Lanka: ethnic fratricide and the dismantling of democracy*. Chicago: The University of Chicago Press.
# விக்கிப்பீடியா:நீக்கலுக்கான வாக்கெடுப்பு

**நீக்கலுக்கான கட்டுரைகள்** என்ற பக்கத்தில் விக்கிப்பீடியர்கள் ஒன்றுகூடி ஒரு கட்டுரை நீக்கப்பட வேண்டுமா என்று கலந்தாலோசிப்பர்.
சாதாரணமாக ஒரு கட்டுரையை நீக்குவது குறித்து ஏழு நாட்கள் கலந்துரையாடப்படும். இதன் பின்பு, கருத்தொற்றுமை எட்டிய பின்பு நீக்குதல் செய்முறை தொடங்கும்.கட்டுரை மேம்படுத்தப்படலாம், ஒன்றாக்கப்படலாம், வழிமாற்றப்படலாம், அடைக்காக்கப்படலாம், ,வேறு விக்கித்திட்டங்களுக்கு மாற்றப்படலாம், வேறு தலைப்பிற்கு பெயர்மாற்றம் செய்யப்படலாம்/நகர்த்தப்படலாம், மற்றொரு கட்டுரை அல்லது பக்கத்தின் ஒரு அங்கமாக்கப்படலாம், பயனர்ப்பக்கத்தில் சேர்க்கப்படலாம் அல்லது நீக்குதல் கொள்கையின்படி நீக்கப்படலாம்.
| பழைய தொகுப்புகள்
---- |  |
| --- | --- |
| 1 2 3 4 5 | } |  
<table ="0" cellpadding="0" cellspacing="0">
<tr>
<td>
நீக்கப் படவேண்டும் என்று நீங்கள் கருதும் கட்டுரையை கீழே தகுந்த காரணங்களுடன் பரிந்துரையுங்கள். பிற பயனர்கள் தகுந்த ஆட்சோபனை தெரிவிக்காவிடத்தும் தகுந்த காரணங்கள் இருக்குமிடத்தும் நிர்வாகிகள் அக்கட்டுரையை நீக்குவார்கள். இவ் வாக்கெடுப்பு பொதுவாக **ஒரு வாரம்** நிலுவையில் இருக்கும். பார்க்க:விரைவு நீக்கல் தகுதிகள்
</td></tr></table>  
:** (மேலும் அறிய, விக்கிப்பீடியா:துப்புரவு பார்க்கவும்)
# திசம்பர் 19

## நிகழ்வுகள்

- 324 &ndash; லிசீனியசு உரோமைப் பேரரசர் பதவியைத் துறந்தார்.
- 1154 &ndash; இங்கிலாந்தின் இரண்டாம் என்றி முடிசூடினார்.
- 1187 &ndash; மூன்றாம் கிளெமெண்டு திருத்தந்தையாகத் தேர்ந்தெடுக்கப்பட்டார்.
- 1606 &ndash; ஐக்கிய அமெரிக்காவின் 13 குடியேற்ற நாடுகளில் முதலாவதான வர்ஜீனியாவின் யேம்சுடவுன் நகரில் இங்கிலாந்தில் இருந்து மூன்று கப்பல்களில் ஆங்கிலேயர்கள் வந்திறங்கினர்.
- 1796 &ndash; பிரெஞ்சுப் புரட்சிப் போர்கள்: ஒராசியோ நெல்சன் தலைமையில் இரண்டு பிரித்தானியப் படைப்பிரிவுகள் இன்றைய எசுப்பானியாவின் மூரிசியா நகரில் எசுப்பானியப் படைகளுடன் போரில் ஈடுபட்டன.
- 1852 &ndash; இரண்டாம் ஆங்கிலேய-பர்மியப் போர்: பிரித்தானியர் பர்மாவின் பெகு பிராந்தியத்தைக் கைப்பற்றினர்.
- 1871 &ndash; யாழ்ப்பாணத்தில் முதல் தடவையாக கத்தோலிக்க மதகுருப் பதவிகள் வழங்கப்பட்டன.
- 1877 &ndash; யாழ்ப்பாணம், நெடுந்தீவில் வாந்திபேதி, மற்றும் சின்னம்மை நோய் பரவியதில் பலர் இறந்தனர்.
- 1879 &ndash; நியூசிலாந்தில் ஆண்கள் அனைவருக்கும் வாக்குரிமை வழங்கப்பட்டது.
- 1907 &ndash; அமெரிக்காவில் பென்சில்வேனியாவில் நிலக்கரிச் சுரங்கத்தில் இடம்பெற்ற குண்டுவெடிப்பில் 239 தொழிலாளர்கள் உயிரிழந்தனர்.
- 1916 &ndash; முதலாம் உலகப் போர்: பிரான்சில் வேர்டன் என்ற இடத்தில் இடம்பெற்ற சமரில் செருமனியப் படைகளை பிரெஞ்சுப் படைகள் தோற்கடித்தன.
- 1920 &ndash; முதலாம் கான்சுடண்டைன் கிரேக்கத்தின் மன்னராக முடிசூடினார்.
- 1927 &ndash; கக்கோரி தொடருந்துக் கொள்ளையில் ஈடுபட்டதாக சந்தேகிக்கப்பட்ட ராம் பிரசாத் பிசுமில், அஷ்பகுல்லா கான், ரொசான் சிங் ஆகிய விடுதலைப் போராளிகள் பிரித்தானிய இந்திய அரசினால் தூக்கிலிடப்பட்டனர்.
- 1929 &ndash; இந்திய தேசிய காங்கிரசு இந்தியாவின் விடுதலையை அறிவித்தது.
- 1932 &ndash; பிபிசி உலக சேவை ஆரம்பமானது.
- 1941 &ndash; இரண்டாம் உலகப் போர்: இட்லர் தன்னை செருமனியின் இராணுவத் தலைவராகத் தன்னை அறிவித்தார்.
- 1946 &ndash; முதலாவது இந்தோசீனப் போர் ஆரம்பமானது.
- 1961 &ndash; போர்த்துக்கேயக் குடியேற்ற நாடான தமன் தியூ பகுதியை இந்தியா தன்னுடன் இணைத்துக்கொண்டது.
- 1967 &ndash; இரு நாட்களின் முன்னர் கடலில் நீந்தும்போது காணாமல் போன ஆத்திரேலியப் பிரதமர் அரல்ட் ஓல்ட் இறந்து விட்டதாக அதிகாரபூர்வமாக அறிவிக்கப்பட்டது.
- 1972 &ndash; அப்பல்லோ திட்டம்: சந்திரனுக்கு கடைசித் தடவையாக மனிதரை ஏற்றிச் சென்ற அப்பல்லோ 17 பாதுகாப்பாக பூமி திரும்பியது.
- 1983 &ndash; உலகக்கோப்பை காற்பந்துப் போட்டியில் வழங்கப்படும் பரிசுக்கிண்ணம் பிரேசிலில் அந்நாட்டு காற்பந்தாட்ட அமைப்பின் தலைமையகத்தில் வைத்துத் திருடப்பட்டது.
- 1984 &ndash; ஆங்காங்கின் ஆட்சியை 1997 சூலை 1 இல் சீனாவிடம் மீண்டும் ஒப்படைக்கும் ஒப்பந்தம் சீனத் தலைவர் டங் சியாவுபிங், பிரித்தானியப் பிரதமர் மார்கரெட் தாட்சர் ஆகியோருக்கிடையில் கையெழுத்திடப்பட்டது.
- 1986 &ndash; சோவியத் எதிர்ப்பாளி ஆந்திரே சாகரவ் அவரது கோர்க்கி வீட்டுக்காவலில் இருந்து விடுவிக்கப்பட்டார்.
- 1997 &ndash; சில்க் ஏர் விமானம் இந்தோனேசியாவில் பலெம்பாங் அருகே மூசி ஆற்றில் வீழ்ந்ததில் 104 பேர் உயிரிழந்தனர்.
- 1998 &ndash; அமெரிக்க அரசுத்தலைவர் பில் கிளின்டன் மீது கீழவையில் நம்பிக்கையில்லாத் தீர்மானம் நிறைவேற்றப்பட்டது.
- 2001 &ndash; அதியுயர் வளிமண்டல அழுத்தம் (1085.6 hPa) மங்கோலியாவில் பதிவு செய்யப்பட்டது.
- 2013 &ndash; *கையா* விண்கலத்தை ஐரோப்பிய விண்வெளி நிறுவனம் ஏவியது.
- 2016 &ndash; துருக்கிக்கான உருசியத் தூதர் அதிரேய் கார்லொவ் அங்காராவில் சுட்டுக் கொல்லப்பட்டார்.
# திசம்பர் 19

## பிறப்புகள்

- 1683 &ndash; எசுப்பானியாவின் ஐந்தாம் பிலிப்பு (இ. 1746)
- 1852 &ndash; ஆல்பர்ட் ஆபிரகாம் மைக்கல்சன், நோபல் பரிசு பெற்ற புரூசிய-அமெரிக்க இயற்பியலாளர் (இ. 1931)
- 1901 &ndash; ருடால்ப் ஹெல், செருமானியப் பொறியியலாளர் (இ. 2002)
- 1904 &ndash; பி. டி. ரணதிவே, இந்திய இடதுசாரி அரசியல்வாதி (இ. 1990)
- 1906 &ndash; லியோனிட் பிரெஷ்னெவ், சோவியத் ஒன்றியத்தின் 4வது அரசுத்தலைவர் (இ. 1982)
- 1915 &ndash; எடித் பியாஃப், பிரான்சியப் பாடகி, நடிகை (இ. 1963)
- 1922 &ndash; கே. அன்பழகன், தமிழக அரசியல்வாதி
- 1933 &ndash; அ. விநாயகமூர்த்தி, இலங்கைத் தமிழ் அரசியல்வாதி
- 1934 &ndash; பிரதிபா பாட்டில், 12வது இந்தியக் குடியரசுத் தலைவர்
- 1936 &ndash; சண்முகம் சிவலிங்கம், ஈழத்துக் கவிஞர் (இ. 2012)
- 1943 &ndash; அ. இராமசாமி, தமிழக வரலாற்றாசிரியர், நூலாசிரியர்
- 1951 &ndash; ஆல்வின் ரோத், நோபல் பரிசு பெற்ற அமெரிக்கப் பொருளியலாளர்
- 1953 &ndash; இராபர்ட் ஆண்ட்ரூஸ் மில்லிகன், நோபல் பரிசு பெற்ற அமெரிக்க இயற்பியலாளர் (பி. 1868)
- 1974 &ndash; ரிக்கி பாண்டிங், ஆத்திரேலியத் துடுப்பாளர்
- 1980 &ndash; ஜேக் கிலென்ஹால், அமெரிக்க நடிகர்
- 1982 &ndash; பாலா, தென்னிந்தியத் திரைப்பட நடிகர்
- 1987 &ndash; கரீம் பென்சிமா, பிரான்சியக் காற்பந்து வீரர்
- 1988 &ndash; அலெக்சிசு சான்சேசு, சிலியக் காற்பந்து வீரர்
# திசம்பர் 19

## இறப்புகள்

- 401 &ndash; முதலாம் அனஸ்தாசியுஸ் (திருத்தந்தை)
- 1111 &ndash; அல் கசாலி, ஈரானிய மெய்யியலாளர் (பி. 1058)
- 1370 &ndash; ஐந்தாம் அர்பன் (திருத்தந்தை) (பி. 1310)
- 1741 &ndash; விட்டஸ் பெரிங், தென்மார்க்கு-உருசிய கடற்படை அதிகாரி, நாடுகாண் பயணி (பி. 1681)
- 1848 &ndash; எமிலி புராண்ட்டி, ஆங்கிலேய எழுத்தாளர் (பி. 1818)
- 1860 &ndash; டல்ஹவுசி பிரபு, பிரித்தானிய இந்திய நிர்வாகி (பி. 1812)
- 1898 &ndash; பிரான்சிஸ் நேப்பியர், சென்னை மாகாண பிரித்தானிய ஆளுநர் (பி. 1819)
- 1915 &ndash; அலாய்ஸ் அல்சீமர், செருமானிய உளவியல் நிபுணர் (பி. 1864)
- 1927 &ndash; அஷ்பகுல்லா கான், இந்திய செயற்பாட்டாளர் (பி. 1900)
- 1927 &ndash; ராம் பிரசாத் பிசுமில், இந்தியக் கவிஞர் (பி. 1897)
- 1953 &ndash; இராபர்ட் ஆண்ட்ரூஸ் மில்லிகன், நோபல் பரிசு பெற்ற அமெரிக்க இயற்பியலாளர் (பி. 1868)
- 1994 &ndash; கி. ஆ. பெ. விசுவநாதம், தமிழ் உணர்வாளர், தமிழறிஞர் (பி. 1899)
- 2013 &ndash; டேவிட் ராஜேந்திரன், ஈழத்து வானொலி, மேடை நாடகக் கலைஞர் (பி. 1945)
- 2014 &ndash; எஸ். பாலசுப்பிரமணியன், தமிழக பத்திரிகையாளர், திரைப்படத் தயாரிப்பாளர், இயக்குநர் (பி. 1936)
# திசம்பர் 19

## சிறப்பு நாள்

- விடுதலை நாள் (கோவா)
# ருடால்ப் ஹெல்

**ருடால்ப் ஹெல்** (*Rudolf Hell*) (19 திசம்பர் 1901 – 11 மார்ச்சு 2002) ஒரு ஜெர்மானிய புத்தாக்குனர் ஆவார். இவர் 1901 டிசம்பர் 19 - ஆம் நாள் ஜெர்மனியின் பவேரியா நகரத்தில் பிறந்தார். இவர் தொலைநகல் சாதனத்திற்கு முன்னோடியான ஹெல்ஷ்ரீபர் என்னும் கருவியைக் கண்டுபிடித்தார்.
# செவ்வகம்

**செவ்வகம்** (நீள்சதுரம், *Rectangle*) என்பது யூக்ளிடிய தள வடிவியலின் அடிப்படை வடிவங்களில் ஒன்று. இது நான்கு செங்கோணங்களைக்கொண்ட ஒரு நாற்கரமாகும். சமகோண நாற்கரம் என்றும் இதனைக் கூறலாம். இதன் எதிர்ப் பக்கங்கள் சம நீளம் கொண்டவை; ஒவ்வொரு கோணமும் செங்கோணமாகும். இதனால் செவ்வகத்தின் எதிர்ப் பக்கங்கள் இணையானவை. எனவே இது இணைகரத்தின் ஒரு சிறப்பு வடிவமாகும். அதாவது செங்கோணமுடைய ஒரு இணைகரமாக இருக்கும். செவ்வகத்தின் மூலை விட்டங்கள் செங்கோணத்தில் ஒன்றையொன்று சம துண்டங்களாக வெட்டுகின்றன.  
நான்கு பக்கங்களும் சமமாகவுள்ள செவ்வகமானது சதுரம் ஆகும். சதுரமாக அமையாத செவ்வகங்கள் சில சமயங்களில் *நீள்சதுரம்* என அழைக்கப்படுகின்றன ஒரு செவ்வகத்தின் உச்சிகள் *ABCD* எனில், அது எனக் குறிக்கப்படும்.  
இரண்டு எதிர்ப் பக்கங்கள் மற்றும் இரண்டு மூலைவிட்டங்களைக் கொண்டதாய்த் தன்னைத்தானே குறுக்காக வெட்டிக்கொள்ளும் நாற்கரமானது *குறுக்குச் செவ்வகம்* (crossed rectangle) என அழைக்கப்படும். குறுக்குச் செவ்வகமானது எதிர் இணைகரத்தின் ஒரு சிறப்புவகையாகும். மேலும் அதன் கோணங்கள் செங்கோணங்களாக இருக்காது, ஆனால் சமமானவையாக இருக்கும். கோள வடிவவியல், நீள்வட்ட வடிவியல், அதிபரவளைய வடிவவியல் போன்ற பிற வடிவவியல்களில் எதிர்ப் பக்கங்கள் சமமாகவும் செங்கோணமாக இல்லாமல் அதேசமயம் சமமாகவுள்ள கோணங்களையும் கொண்ட இத்தகைய செவ்வகங்கள் உள்ளன.
# செவ்வகம்

## பண்புருக்கள்

ஒரு குவிவு நாற்கரத்திற்குப் பின்வரும் கூற்றுகளில் ஏதேனும் ஒன்று உண்மையாக இருந்தால் மட்டுமே, அந்நாற்கரம் செவ்வகமாக இருக்க முடியும்:  
- ஒரு சமகோண நாற்கரம்
- நான்கு செங்கோணங்கள் கொண்ட நாற்கரம்
- குறைந்தபட்சம் ஒரு செங்கோணம் கொண்ட இணைகரம்
- சமநீளமுள்ள மூலைவிட்டங்களைக் கொண்ட மூலைவிட்டம்
- *ABD* , *DCA* முக்கோணங்களைச் சர்வசமமாகக் கொண்ட இணைகரம் *ABCD*
- *a*, *b*, *c*, *d* அளவுகளை அடுத்தடுத்த பக்கநீளங்களாகவும், <math>\tfrac{1}{4}(a+c)(b+d)</math> பரப்பளவும் கொண்ட குவிவு நாற்கரம்.
# செவ்வகம்

## வகைப்பாடு

மற்றும் சரிவகத்தின் சிறப்புவகையாகும். சதுரம், செவ்வகத்தின் சிறப்புவகை.]]
# செவ்வகம்

## வகைப்பாடு

### மரபுவழி அடுக்கமைப்பு

*செவ்வகம்*, அடுத்தடுத்துள்ள ஒவ்வொரு சோடி பக்கமும் செங்குத்தாகவுள்ள ஒரு சிறப்புவகை இணைகரம்.  
*இணைகரம்*, இரு சோடி எதிர்ப் பக்கங்களும் இணையாகவும் சமநீளமானவையாகவும் கொண்ட ஒரு சிறப்புவகைச் சரிவகம்.  
*சரிவகம்*, குறைந்தபட்சம் ஒரு சோடி இணையான எதிர்ப்பக்கங்களைக் கொண்ட ஒரு சிறப்புவகை குவிவு நாற்கரம்.  
*குவிவு நாற்கரம்*,
- ஒரு எளிய பல்கோணமாகும். அதன் வரம்புக்கோடு தன்னையே வெட்டிக்கொள்ளாது
- ஒரு விண்மீன் வடிவப் பல்கோணம். அதன் முழு உட்புறமும் எந்தப் பக்கத்தையும் குறுக்கிட்டுச் செல்லாமலேயே ஒரு புள்ளியிலிருந்து காணக்கூடியதாகும்.
# செவ்வகம்

## வகைப்பாடு

### மாற்று அடுக்கமைப்பு

ஒவ்வொரு சோடி எதிர் பக்கங்களின் வழியே எதிரொளிப்பு சமச்சீர் அச்சுக்களைக் கொண்ட நாற்கரமாக ஒரு செவ்வகம் வரையறுக்கப்படுகிறது. இந்த வரையறைக்குள் செங்கோணச் செவ்வகங்களும் குறுக்குச் செவ்வகங்களும் அடங்கும். இவற்றுக்கு ஒரு சோடி எதிர் பக்கங்களிலிருந்து சமதூரத்திலும் இணையாகவும் உள்ள ஒரு சமச்சீர் அச்சும், அப்பக்கங்களுக்குச் நடுக்குத்துக்கோடாக அமையும் மற்றொரு சமச்சீர் அச்சும் இருக்கும். ஆனால் குறுக்குச் செவ்வகத்தில் முதல்வகை சமச்சீர் அச்சானது அது சமக்கூறிடும் இரு பக்கங்களுக்கும் சமச்சீர் அச்சாக இருக்காது.  
ஒவ்வொரு சோடி எதிர் பக்கங்களின் வழியான இரு சமச்சீர் அச்சுகளைக் கொண்ட நாற்கரங்கள், ஒரு சோடி எதிர் பக்கங்களின் வழியாக குறைந்தபட்சம் ஒரு சமச்சீர் அச்சு கொண்ட நாற்கரங்களின் வகைக்குள் அடங்கும். இருசமபக்கச் சரிவகங்களும் இருசமபக்கக் குறுக்குச் சரிவகங்களும் இவ்வகையான நாற்கரங்களாகும்.
# செவ்வகம்

## பண்புகள்

### சமச்சீர்மை

- செவ்வகம் ஒரு வட்ட நாற்கரம்: செவ்வகத்தின் நான்கு உச்சிகளும் ஒரே வட்டத்தின் மீதமையும்.
- செவ்வகம் ஒரு சமகோண வடிவம்: செவ்வகத்தின் நான்கு கோணங்களும் சமம் (ஒவ்வொன்றும் 90 பாகைகள்).
- ஒரு செவ்வகம் இரு எதிரொளிப்பு சமச்சீர் அச்சுகளும், இரண்டாம் வரிசை சுழற்சி சமச்சீரும் (180° சுழற்சி) கொண்டது.
# செவ்வகம்

## பண்புகள்

### செவ்வகம்-சாய்சதுரம்

ஒரு செவ்வகத்தின் இரட்டைப் பல்கோணம் சாய்சதுரமாகும்.
| செவ்வகம் | சாய்சதுரம் |  |
| --- | --- | --- |
| எல்லாக் *கோணங்களும்* சமம். | எல்லாப் *பக்கங்களும்* சமம். |  |
| ஒன்றுவிட்ட *பக்கங்கள்* சமம். | ஒன்றுவிட்ட *கோணங்கள்* சமம். |  |
| *உச்சிகளிலிருந்து* அதன் மையம் சமதூரத்தில் அமையும். எனவே ஒரு *சூழ்தொடு வட்டம்* கொண்டிருக்கும். | பக்கங்களிலிருந்து சமதூரத்தில் மையம் அமையும். அதனால் *உள்வட்டம்* கொண்டிருக்கும். |  |
| சமச்சீர் அச்சுகள் எதிர்ப் பக்கங்களை இருசமக்கூறிடும். | சமச்சீர் அச்சுகள் எதிர்க் கோணங்களை இருசமக் கூறிடும். |  |
| மூலைவிட்டங்கள் சம நீளமுள்ளவை. | மூலைவிட்டங்கள் சமகோணத்தில் வெட்டிக்கொள்ளும். | } |
- செவ்வகத்தின் பக்கங்களின் நடுப்புள்ளிகளை வரிசைப்படி இணைக்கக் கிடைக்கும் வடிவம் சாய்சதுரமாகவும், சாய்சதுரத்தின் பக்கங்களின் நடுப்புள்ளிகளை வரிசைப்படி இணைக்கக் கிடைக்கும் வடிவம் செவ்வகமாகும் கிடைக்கும்.
# செவ்வகம்

## பண்புகள்

### பிற பண்புகள்

- இரு மூலைவிட்டங்களும் சமநீளமுள்ளவை; ஒன்றையொன்று இருசமக்கூறிடும். இவ்விரு பண்புகளுமுடைய நாற்கரங்கள் ஒவ்வொன்றும் ஒரு செவ்வகமாகும்.
- செவ்வகமொரு நேர்கோட்டுப் பல்கோணம். அதன் பக்கங்கள் செங்கோணத்தில் சந்திக்கின்றன.
- ஒன்றுக்குள் மற்றொன்று பொருந்தாத இரு செவ்வகங்கள் ஒப்பற்றவை எனப்படும்.
# செவ்வகம்

## பண்புகள்

### செவ்வகத்தின் பரப்பைக் கணித்தல்

ஒரு செவ்வகத்தின் பரப்பளவு அதன் நீளம் மற்றும் அகலம் ஆகியவற்றைப் பெருக்குவதால் கிடைக்கும். எடுத்துக்காட்டாக, ஒரு செவ்வகத்தின் நீளம் 6 மீட்டர் மற்றும் அகலம் 5 மீட்டர் எனில், அதன் பரப்பளவு 6 x 5 = 30 சதுர மீட்டர் ஆகும்.
# செவ்வகம்

## பண்புகள்

### சுற்றளவு, மூலை விட்டத்தின் நீளம்

AC, BD ஆகிய எதிர் எதிர் முனைகளை இணைக்கும் மூலை விட்டங்கள் கோணல் கோடுகள் இரண்டும் ஈடாக (சமமாக) இருக்கும். AC ஈடு BD. எனவே AC = BD.  
ஒரு செவ்வகத்தின் அடுத்தடுத்த பக்கங்களின் நீளங்கள் a, b எனில், அதன் சுற்றளவு 2(a+b) ஆகும். மூலை விட்டத்தின் (கோணல் கோட்டின்) நீளம் √<font>(a<sup>2</sup>+b<sup>2</sup>)</font>
# செவ்வகம்

## வாய்பாடுகள்

செவ்வகத்தின் நீளம் <math>\ell</math>, அகலம் <math>w</math> எனில்:
- செவ்வகத்தின் பரப்பளவு <math>A = \ell w\,</math>,
- செவ்வகத்தின் சுற்றளவு <math>P = 2\ell + 2w = 2(\ell + w)\,</math>,
- ஒவ்வொரு மூலைவிட்டத்தின் நீளம் <math>d=\sqrt{\ell^2 + w^2}</math>,
- ஒரு செவ்வகத்தின் <math>\ell = w\,</math> எனில் அச்செவ்வகம் ஒரு சதுரம் ஆகும்.